ALMINDELIG OVERSIGT 167 



Arbejder. Paa Færøerne hentedes tre Grønlændere og Hunde til Slædekørsel. 

 Polarisen forceredes, og paa 76%° N. Br., ved »Danmarks Havn«, oprettedes 

 Vinterstation, hvorfra en stor Mængde videnskabelige Undersøgelser foretoges 

 i de kommende Aar. 28. Marts 1907 startede Hovedekspeditionen Nord over, 

 delt i to Afdelinger, ialt med 10 Slæder, hvoraf en Del dog, efter at have udlagt 

 Depoter for Hjemrejsen, drog tilbage. Den ene Afdeling lededes af Mylius- 

 Erichsen, med Premierløjtnant af Fodfolket H. Høeg Hagen og Grønlænderen 

 Jørgen Brønlund som Ledsagere. Deres Opgave var at arbejde sig frem til 

 den formodede Peary Kanal, og det Punkt, Kap Glacier, hvor Peary havde 

 været i 1892 og 1895 (S. 27). Den anden Afdeling, under Ledelse af daværende 

 Premierløjtnant af Fodfolket I. P. Koch, assisteret af Kunstmaler Aage Ber- 

 telsen og Grønlænderen Tobias, skulde søge Øst om Peary Land til Kap 

 Bridgman, hvortil Peary naaede i 1900. 



De to Afdelinger fulgtes til Mundingen af Independence Fjord (som den- 

 gang antoges at være et Sund). Mylius-Erichsen fortsatte langs Kysten, me- 

 dens Koch drog videre over Fjorden og heldigt løste den ham stillede Op- 

 gave. Paa Vejen hjem, ved Kap Rigsdagen, vilde Skæbnen, at de to Afdelinger 

 mødtes paany. Mylius-Erichsen havde antaget, at han, ved at følge Kysten, 

 vilde komme frem til Kap Glacier, men var i Stedet for kommet ind i den ca. 

 200 km lange Danmark Fjord, og havde nu igen møjsommelig arbejdet sig 

 ud af den. Det aftaltes, at begge Afdelinger skulde følges ad tilbage til Skibet, 

 men i Løbet af Natten havde Mylius-Erichsen og Hoeg Hagen været til 

 Fjælds paa et Sted, hvor de havde godt Overblik, og antog, at den resterende 

 Kyststrækning kunde berejses paa faa Dage. De besluttede derfor at drage videre 

 mod Vest, medens Kochs Afdeling straks tiltraadte Hjemrejsen til Skibet, som 

 de naaede efter en Fraværelse paa 88 Dage. 



Mylius-Erichsens Ekspedition udeblev. Den ventedes Dag efter Dag og 

 Maaned efter Maaned. Hjælpeekspeditioner udsendtes, men først da Solen i Marts 

 1908 igen var kommet paa Himlen, lykkedes det Koch at skaffe Underretning 

 om sine Kammeraters sørgelige Skæbne. Han fandt Jörgen Bronlunds Lig 

 tæt ved et paa Lamberts Land udlagt Depot. Ved Liget fandtes Høeg 

 Hagens Kortskitser samt en Dagbog, der gav Oplysning om, at de havde naaet 

 deres Maal, Kap Glacier, men paa Hjemvejen havde Sommerens Indflydelse 

 paa Isen forhindret deres Rejse over Danmarks Fjorden. Da Isen igen blev 

 fast, drog de videre, men led Nød, og i November 1907 bukkede Mylius-Erichsen 

 og Hoeg Hagen under for Sultedøden paa Isen, nogle faa Mile fra Depotet 

 paa Lamberts Land, medens Jörgen Bronlund havde slæbt sig udhungret 

 og døende op til dette, for at bringe Budskabet om deres Kamp, Sejr og Død til 

 Efterverdenen. 



Maalet var naaet, men det havde kostet tre brave Polarrejsende deres Liv. 



Under det næsten toaarige Ophold i Grönland indsamledes et meget betyde- 

 ligt videnskabeligt Udbytte, som er udgivet i Meddelelser om Grønland ved For- 

 anstaltning af Kommissionen for Grønlands geologiske og geografiske Undersøgelse. 



